Пенжімдегі қақтығыс: полиция екі қылмыстық іс қозғады
"Пенжімдегі қақтығыс: полиция екі қылмыстық іс қозғады" | "https://abai.kz/post/142214"
TITLE: Пенжімдегі қақтығыс: полиция екі қылмыстық іс қозғады
URL: https://abai.kz/post/142214
META: "Пенжімдегі қақтығыс: полиция екі қылмыстық іс қозғады" | "https://abai.kz/post/142214"
DATE: 02.11.2021
AUTHOR(s): Abai.kz
TOTAL WORDS: 115
TEXT: Алматы облысының полициясы Пенжімдегі дүрбелеңнен кейін қылмыстық істер тергеліп жатқанын айтты , деп хабарлайды Dalanews.kz. Облыстық ПД деректері бойынша Қылмыстық кодекстің “Бұзақылық” және “Денсаулыққа қасақана ауыр зиян келтіру” баптары бойынша қылмыстық істер қозғалып, тергелуде. Оқиғаның барлық мән-жайын анықтау үшін жедел-тергеу тобы құрылды. Қылмыстық істің барлық қатысушылары анықталды. Тергеу барысында тиісті сараптамалар тағайындалды, істі дұрыс шешу үшін мән-жайды зерттеудің жан-жақтылығына, толықтығы мен объективтілігіне бағытталған тергеу-жедел іс-шаралары жалғасуда. ҚР ҚІЖК 201-бабына сәйкес, өзге ақпарат жариялауға жатпайды, – деп толықтырды ведомстводан. 27 қазанда оқушылардың жаппай төбелеске ұласқан қақтығысы туралы белгілі болды. Белгілі болғандай, 9-10-сынып оқушылары арасында төбелес орын алып, нәтижесінде 16 жастағы жасөспірім зардап шекті. Сонымен қатар, адамдар тобы бірқатар жеке үйлердің терезелерін, сондай-ақ бірнеше автокөлікті зақымдаған. Abai.kz
